**Доклад за дейността на НЧ „Надежда-Беброво-1870” за 2020 г.**

Добър ден уважаеми членове, благодаря ви, че се отзовахте на нашата покана. През 2020 г. както навсякъде по света, заради пандемията от този коварен вирус почти нямаме никаква дейност. За Бабин ден направихме една седянка, за първи март посетихме Детската градина , училището, уважихме хората от селото и се събрахме да отбележим празника на самодееца.За 8 март отново се събрахме и уважихме жените от селото с традиционната седянка. Наше партньори отново бяхте вие и децата от селото. През 2020 г. библиотеката има 33 читатели. Библиотечния фонд е 8540 книги, през година имаме много дарения на художествена литература, на хора от селото и общината, за жалост повечето книги се повтарят с нашия фонд. Тъй като няма място в библиотеката сме ги наредели във фоайето на първия етаж.

През ноември поръчахме елечета към народните носии за жените, поръчката беше на стойност 600 лв., но пари от читалището не сме давали, защото секретарят на читалището Таня Станева реши да направи подарък на читалището и ги плати тя.

Както знаете през октомври 2019 г. от общината отпуснаха пари и се направи ремонт на покрива, за съжаление както винаги досега от 28 г. ремонтите никога не са качествени. През пролетта падна тавана над ел.таблото на сцената, защото се установи, че там въобще не са сменили летви, не са сложили хартия и не са подменили улуците. След като почнах работа през октомври се обадих няколко пъти на техническа служба, свързах се с фирмата изпълнител, написах няколко докладни до общината, резултата беше, че преди Нова година дойдоха и подмениха няколко улука и нищо повече. От настоятелството решихме да извикаме човек и да спре течовете, като му заплатим ние. След докладната която написах от мое име до общината, се свързаха по телефона с мен и ме посъветваха да извикам фирма и тя да изготви оферти за всички неща, които има нужда да се направят по сградата, пък след това от общината ще решат колко и как да ни помогнат. Сега чакаме фирмата да дойде и след това да продължим с решенията и ремонтите.

Бюджета за тази година е 11484 лв. за 1 щатна бройка. Тези пари няма как да стигнат за цяла година, тъй като има постоянни разходи всеки месец даже и да няма дейност. Всеки месец без дейност имаме 1025 лв. разход.

Надяваме се пандемията да премине и да подновим репетициите и изявите с двете групи към читалището.

Искам да благодаря на всички, че дойдохте на събранието, пожелавам ви много здраве и дано всичко свърши, за да се задържим като едно от дейните читалища в общината.

Таня Станева- секретар